Osagie Izu-Iyamu

Osagie Ize-Iyamu che akọla-ọjọ ki kwi Nigerian, arulè uja-ibe, kpai Chief of Staff  mañyi Secretary ñwu Edo state government kwubi. I ch'ẹnẹ ki dago efu uja-ibe Edo state ñwu ujọ abó People's Democratic Party efu uja-ibe Edo Sate efu ọdọ 2016. I ch'ẹnẹ ka efu ujo abo All Progressives Congress (APC) abajọ-i. Ize-Iyamu chi National Vice-Chairman, South-South Zone, ñwu ujọ abo Action Congress of Nigeria (ACN).

Ize-Iyamu chukọlọ uña Director General efu akoya ọfẹAdams Oshiomhole ẹkeji. I la chi atọgba ẹñwù ñwu ujọ akoya Goodluck/Sambo  efu Edo State efu ọdọ 2015.Benson Idahosa University du ojímá ñwu.  

 Abakwanẹ ólayì ñwu kpai Ákworá uñyi 
Ma fu Osagie Ize-Iyamu bí efu Benin City ñwu Chief Robert Osayande Ize-Iyamu kpai Mrs. Magdalene Naghado Ize- Iyamu (née Obasohan). Attah ñwu chi chief of the Oba of Benin ki ámonẹ adù ojímá ñwu ñyọñyọ, i ch'ẹnẹ èkèjí ki mukpayi ñyọñyọ gbogbo ta ki kwu ójì ede Esogban of Benin. Íyè ñwu chi amonẹ eñwù ki ñọ rida tì añyaja.

Ẹñwù ogbogaga yì efu ọyala ákworá uñyi Ize-Iyamu chi ma nẹ uñyi akọne ejodudu ku madọ ki "Egedege N'Okaro" efu Mid-Western Region, Nigeria chaka ku ma dọ ki Edo kpai Delta States abajọ-i. Attah-Attah amọma Osagie ẹnẹ ọkwu Ogijo Iyamu kọ efu ọdọ 1906, óñwù chi Inneh ójanẹ Benin.

 Ukọchẹ 
Ize-Iyamu lo t'uñyi ukọchẹ St. Joseph Primary School kpai Ebenezer Nursery and Primary School efu ewo Benin City. I lo t'uñyi ukọchẹ ẹdọ mẹgweji ñwu yi Edo College takì chè kpa kpai grade I efu West African Examination Council (WAEC) examinations. Iyamu lo t'uñyi ukọchẹ University of Benin ugbo ki chè kpa kpai LL.B (Hons) takì ñọ lo tì Nigerian Law School ugbo ki gba ọtakada Bachelor of Law (BL) ta ku ma fu dọ tefù  Nigerian Bar efu ọdọ 1987.

I che nẹ ọtakada honorary doctorate degree kwi Benson Idahosa University, Benin City. Ọjọ ejodudu efu óchù ebie efu ọdọ 2019, ma mù urọmẹ du ñwu tó du ùkọlọ ki chè todu uñyọgba ujọ abo Nigeria's democratic process kpai rule of Law efu  Life Time Achievers Award ki abo Nigerian Bar Association, Benin (Lion) Branch du.

 Olayi ñwu 
Osagie Ize-Iyamu che ọkọ (Dr.) Idia Ize-Iyamu, ki chi consultant orthodontist kpai University of Benin Teaching Hospital ki la chi professor efy University of Benin. Ma nẹ ọma mẹlẹ.

 Ulè uja-ibe Govornor efu ọdọ 2024 
Ọjọ ki óchù eju nolu ọjọ mẹgwebie efu ọdọ 2024, Iyamu tanẹ kwefu ùle uja-ibe lẹ b'Ọjọ ñwa ñwu.

 References